Document ID: /roh_data/filtered/fineweb-2-filterrobots_roh.jsonl.gz/46793

Per la fin da quest onn banduna Serge Alder suenter in mez onn l’organisaziun Bregaglia Engadin Turismo. El era vegnì elegì suenter in lung process da recrutaziun sco successur da Michael Kirchner. Tenor il president da la cumissiun dal turissem, Bruno Pedroni pudess il temp da lavur esser in motiv – quel na saja forsa betg adina stà sco giavischa da l’organisaziun.
In auter motiv pudess esser la structura da l’organisaziun. Quella stoppia vegnir optimada. Ensemen cun in’agentura externa duai uss vegnir chattà ina successiun.
RR novitads 18:00